mteb/MultiEupSlovakGenderClassification huggingface dataset:
Vážený pán predsedajúci, na východnom fronte horia nemecké tanky, obyvatelia Donecka, Luhanska a obyvatelia Krymu bojujú za svoje historické územia, ale predovšetkým tam zomierajú tisíce Slovanov. A Anglosasi? Chystajú sa na dovolenky, k moru, na Sardíniu. V Amerike sa natáčajú filmy v Hollywoode, chystá sa červený koberec na udeľovanie Oscarov. A na Ukrajine, nech sa tam zabíjajú. Nech sa tam vyhadzujú priehrady, nech sú tam ekologické katastrofy. Anglosasi snívajú svoj historický sen: dobyjeme Rusko, obsadíme Krym, prístavy v Čiernom mori a budeme spokojní, kľudní. Zastavme to. Prímerie, chápem, že je neprípustné, lebo prímerie je mier aj rokovanie. Zastavme to kvôli Slovanom, kvôli tomu, aby sa už v budúcnosti takéto veci neopakovali. Hovorím to úplne bez emócií, jasne. Všetci vieme, čo je príčina tejto vojny. Len si to nechceme priznať.
Vážený pán predsedajúci, petičné právo je jedným zo základných práv každého občana a jeho fungovanie je dôležité pre samotnú participatívnu demokraciu. Každoročne sa mnohé petície týkajú práve postavenia osôb so zdravotným postihnutím v Európskej únii. Poukazujú na prekážky, ktorým denne čelia, na neprístupnosť či diskrimináciu. Aj na základe týchto petícií vieme v našich politikách cielenejšie reagovať na ich skutočné potreby. A hoci je petičné právo deklarované pre každého, jeho využívanie je naviazané na to, aké prístupné sú samotné procesy podávania petícií. Tiež je v tomto ohľade dôležitá informovanosť občanov, ale aj otázka, koľko ľudí dokáže toto právo reálne uplatniť. Práve preto by som chcela opäť apelovať na to, aby sme pri zabezpečení prístupnosti nielen petičného práva, ale aj všetkých ostatných oblastí nezostávali iba pri vysokých ambíciách, ale aby sme prešli k činom. Implementujme riadne a včas prijatú legislatívu, ako je napríklad smernica o prístupnosti webových sídiel či audiovizuálna smernica. Prestaňme sa schovávať za množstvo výnimiek z prijatých pravidiel pre prístupnosť. A v neposlednom rade, využime dostupné všetky financie, inovácie, digitalizáciu a technologický pokrok na to, aby sme našu spoločnosť spravili inkluzívnou, bezbariérovou a aby sme plné zapojenie do nej zabezpečili skutočne pre každého.
Vážený pán predsedajúci, ešte donedávna Európska komisia špinila Čínu, kde sa dalo. Tvrdili sme, že je to autokratický, nedemokratický štát potláčajúci základné práva a slobody, udeľovali sme Sacharovovu cenu Ilhamovi Tohtimu.  Čínski komunisti zrazu navštívili Moskvu, USA sa zľakli, že sa prestane bojovať, a pani von der Leyen zmenila rétoriku. Citujem: „Čína je fascinujúca a zložitá zmes histórie a výziev.“ To je pokrytectvo dosahujúce výšiny Sochy slobody a Eiffelovej veže. Pani von der Leyen, fakt, je to pokrytectvo. Vy by ste si fakt zaslúžili, aby ste boli na čele veliteľstva NATO a ešte aj spolu s našou prezidentkou, ktorá by tiež bojovala po celom svete do roztrhania tela, nešťastnica.  Prajem Číne, prajem Čínskej ľudovej republike veľa úspechov, a to celej Číne vrátane Taiwanu,
Vážený pán predsedajúci, výročná správa za roky 2018 – 2019, o ktorej dnes rokujeme uvádza mnohé oblasti, ako napríklad pretrvávajúcu diskrimináciu, nerovný prístup, nárast rasizmu a xenofóbie, chudobu či migráciu. Rok čo rok konštatujeme to isté, nielenže majú ľudia pocit, že si s tým zodpovedné inštitúcie nevedia poradiť, situácia sa dokonca zhoršuje napriek tomu, že máme právne aj finančné mechanizmy. Musíme mať na pamäti, a súčasná pandémia to potvrdila, že sloboda jednotlivca končí tam, kde začína sloboda druhého. Napríklad nosenie rúška, to nie je o tom, či sa mi to páči alebo nie, ale o zodpovednom prístupe, keď nosením rúška chránim nielen seba, ale aj svoje okolie. Nemôžeme si teda uplatniť svoje právo tým, že poprieme právo druhého. Únia nemôže mať ambície byť lídrom v digitalizácii, v umelej inteligencii či zelenej dohody, ak zabúda na zraniteľné a ohrozené skupiny. Chudobným, starším a sociálne vylúčeným nemôže byť upierané právo na dôstojný život. Žiadnemu dieťaťu nemožno odoprieť právo na vzdelanie. Únia naplní svoje ambície len vtedy, ak sa zbavíme hrozieb terorizmu. Ľudia budú v bezpečí na uliciach, v školách či kostoloch. Únia musí nájsť cestu, ako zabrániť dezinformáciam a hoaxom, ktoré zneužívajú extrémisti. Našou ambíciou musí byť zmena nielen v písaní správ. Tu Európa musím byť lídrom v dodržiavaní práv každého jedného z nás. Ide o prepojené oblasti, o komplexné riešenia, a preto by som uvítal, keby aj samotný text tejto správy bol viac vyvážený.
Vážená pani predsedajúca, je hrozné, že miera nenávistných prejavov a zločinov voči LGBTI ľuďom rastie naprieč Európskou úniou.  Aj preto sa z tohto miesta chcem všetkým  Na nedávne homofóbne útoky ministerky kultúry na Slovensku reagovalo takmer dvestotisíc ľudí svojím podpisom a požaduje jej odchod. Ľudskosť má a stále bude mať väčšinu. Ďakujem preto všetkým Európanom a Európankám, ktorí sa vždy ozvú, keď sa niekto snaží nehanebne zaútočiť na našich LGBTI spoluobčanov. Presne tak, ako to robí Európsky parlament vo svojich uzneseniach vrátane toho k teroristickému útoku pred barom Tepláreň.  Preto aj z tohto miesta chcem verejne sľúbiť, že budeme robiť všetko pre to, čo je v našich silách, aby ste boli v našej spoločnosti chránení tak ako všetci ostatní a aby ste mohli s pocitom bezpečia a slobodne milovať tých, ktorých skutočne ľúbite.
Ďalším bodom programu je rozprava o správe, ktorú predkladá Markus Ferber v mene Výboru pre hospodárske a menové veci, o návrhu Vplyvu vnútroštátnych daňových reforiem na hospodárstvo EÚ ( Ja by som ešte v tejto chvíli chcel pripomenúť poslancom, že pri všetkých rozpravách počas tejto schôdze sa nebude uplatňovať princíp postupu prihlásenia sa o slovo zdvihnutím ruky, a že nebudú akceptované žiadne modré karty. Podobne ako počas nedávnych schôdzí sa navyše počíta s vystúpeniami na diaľku zo styčných kancelárií parlamentu v členských štátoch. Tiež by som chcel pripomenúť, že vystúpenia v rokovacej sále budú pokračovať z hlavného rečníckeho pultu, a chcem Vás preto požiadať, aby ste pozorne sledovali zoznam rečníkov a priblížili sa k rečníckemu pultu, keď budete na rade.
Vážená pani predsedajúca, v dvadsiatom storočí priniesli nacistické, ale aj komunistické režimy masové vraždy, genocídu, deportácie a obrovské straty na životoch. Mali by byť dostatočným varovaním pre budúce generácie, ale nie sú. Aj v mojej vlastnej krajine vymenili neofašisti svoje ľudácke uniformy za obleky a premiestnili sa do parlamentu – aj sem do Európskeho parlamentu. Politik, ktorý otvorene propaguje komunizmus, zločineckú ideológiu, je šéfom parlamentného výboru pre vzťahy s Európskou úniou. Hanbím sa za to. Ale zároveň chcem, aby to bol pre nás všetkých budíček. Preto musíme začať riešiť skutočné príčiny podpory extrémistov, a to je korupcia, nedostatočná mediálna gramotnosť, neuspokojivé vzdelávanie o histórii a v neposlednom rade aj naša tolerancia k politikom, ktorí majú pochybnosti o holokauste a šíria bludy a nenávisť, ktorá je základom pre epidémiu extrémizmu.
Chcel by som preto aj z tohto miesta vyjadriť úprimnú sústrasť najbližším obetí tohto teroristického útoku v Bratislave, vôbec prvého na LGBTIQ komunitu v Európskej únii. Ak v tomto hrozivom čine vôbec dokážeme nájsť nejaký záblesk nádeje, tak sme ho videli práve v uliciach slovenských miest posledné dni, kde sa desaťtisíce ľudí prihlásili k rešpektu, rovnosti a prijatiu. A vidíme tu nádej, aj tu, tento týždeň v Európskom parlamente, kde moji kolegovia a kolegyne naprieč celým kontinentom, naprieč ideologickým spektrom vyjadrujú solidaritu s LGBTIQ komunitou na Slovensku a vyzývajú na skoncovanie s jazykom nenávisti, ale aj s realitou diskriminácie. Áno, tento odporný čin spojil Európu a jej odkaz je jasný. Nikdy, nikdy sa nezmierime s tým, že v dnešnej Európskej únii sú ľudia, ktorí len kvôli odlišnej sexuálnej orientácii musia žiť v neustálom strachu bez plnohodnotných práv, ktorí musia byť večným terčom a obeťou politických hier a ideológií, a že Európa a tento Parlament budú vždy stáť na ich strane.
Kolegovia, mne sa asi sníva. Tak koncentrované pokrytectvo ako tu, to som asi ešte v živote nevidel. Nejdem sa ani rozčuľovať nad tým, že za 7,5 tisícové platy tu zase nikto nesedí. Ale naozaj nerozumiem, prečo tu musíme riešiť protesty v Číne vzdialené desaťtisíce kilometrov namiesto toho, aby sa riešili problémy súčasných Európanov. Tak Parlament ide prijať nejaké odsudzujúce uznesenie za protesty v Číne. Ale ja sa pýtam, kde bola Európska únia, keď polícia potláčala protesty Európanov? Kde boli odsudzujúce rezolúcie europarlamentu, keď policajti na Slovensku strelili protestujúcemu chlapovi projektil do krku, že mal dieru v krku? Vtedy boli všetci ticho. Dnes sú protestujúci v Číne nazývaní uvedomelými občanmi bojujúcimi za slobodu, ale protestujúci Európania boli označovaní za dezolátov a za extrémistov a za nezodpovedných občanov. Prosím vás, s týmto absolútne nesúhlasím a myslím si, že mali by sme sa sústrediť na to, na čo sme boli zvolení. To znamená riešiť problémy Európanov a nie problémy celého sveta, pretože na to nás sem ľudia nezvolili.
Vážená pani predsedajúca, koncom roku 2021 sme sa so skupinou europoslancov zapojili do projektu a nahlasovali sme antisemitský obsah. Platformy Twitter, Facebook a YouTube však z nahlásených stiahli iba okolo 11 %. V šoku sme oslovili vedenie týchto platforiem, ale bez výsledku. Odvtedy vstúpil do platnosti akt o digitálnych službách. My sa ale napriek tomu dozvedáme o škandáloch s množstvom toxického obsahu. Komisia platformy požiadala o vysvetlenie, ale opäť nemáme žiadnu odpoveď.  Po útoku Hamasu na Izrael v októbri minulého roku sa totiž na sociálnych sieťach, a to najmä na TikToku, v obrovskej miere opäť rozširuje antisemitský obsah. Šíreniu toxického obsahu pritom vo veľkej miere pomáhajú aj tzv. algoritmy ekonomiky pozornosti. Práve tieto za účelom generovania zisku uzatvárajú ľudí do informačných bublín, a tak znásobujú tento toxický efekt.  Dlhodobo upozorňujem na to, že ide o veľký problém, ktorý nielenže podkopáva demokraciu, ale šíri dezinformácie a zároveň ohrozuje aj duševné zdravie ľudí. Preto som presadzovala, aby tieto algoritmy boli v akte o umelej inteligencii zaradené medzi vysoko rizikové, čo sa napokon stalo aj pozíciou Európskeho parlamentu. Žiaľ, v trialógu Európska komisia a Rada tento názor Európskeho parlamentu nepodporila. Pýtam sa, akým spôsobom teda plánujeme zakročiť, keďže sociálne platformy zjavne svoj podiel zodpovednosti neprijímajú a akt o umelej inteligencii sme premárnili?
Finančné prostriedky musia byť nasmerované do regiónov, miestnych samospráv, starostom obcí, teda tam, kde sa problému rómskych osád najviac rozumejú. Doterajšie financovanie prostredníctvom rôznych splnomocnencov, občianskych združení nesplnilo očakávanie. Stotožňujem sa s tým, aby sa venovali aj vlády národného štátu, aj vláda SR. A pokiaľ sa chce, tak to pôjde. Stotožňujem sa s tým, že je potrebné odstrániť rómske osady. Musí to byť civilizovaným a právne akceptovateľným spôsobom. Ak by teda vláda chcela, problém by vyriešila. Napríklad: Súčasná Slovenská vláda dokázala postaviť mestečko s dôstojným bývaním s teplou vodou, kanalizáciou, a internetom pre amerických vojakov. Slovenský Róm nie je o nič menej ako americký vojak. Pokiaľ by sme amerických vojakov umiestnili do rómskych osád v Jasove, Jarovniciach, Kobeliarove a inde, som presvedčený, že v priebehu niekoľkých dní by tam bola voda, kanalizácia, internet a cesta. Takže pokiaľ sa chce, tak problém sa vyriešiť dá.
Pani predsedajúca, integrácia Rómov do spoločnosti bude úspešná len vtedy, pokiaľ sa na nej budú podieľať aj samotní Rómovia. Nestačí len vzdelávanie Rómov, prípadne finančná pomoc. Rómovia musia cítiť, že sú rovnocennými občanmi Únie, rovnoprávnymi občanmi toho ktorého členského štátu, bez akéhokoľvek skrytého náznaku rasizmu, xenofóbie, čo žiaľbohu stále existuje. Človek je len jeden. Koža je len obal. Len človek v dôstojnom postavení môže byť prínosom pri riešení problémov. Rómovia nie sú Cigáni. Rómovia nie sú cigojner, Rómovia nie sú gitan, ani gypsies. Sú národ, národnostná menšina, a majú jediné historické pomenovanie Róm, staré 3000 rokov. Európska komisia sa musí dôrazne zasadiť za to, aby v každom štáte toto pomenovanie bolo ako historické pomenovanie kodifikované. Iné pomenovanie pre väčšinu Rómov je hanlivé, neúctivé. Uráža ich to a vylučuje zo spoločnosti. A pokiaľ sa budú cítiť byť vylúčení zo spoločnosti, nebudú mať snahu podieľať sa na zlepšení svojho postavenia.
Pani predsedajúca, objednávka spotrebiteľov v súčasnej dobe je jasná. Chcú mať dostatok overených informácií na to, aby sa mohli zodpovedne rozhodnúť. Hranica medzi dostatkom informácií a doslova zaplavením rôznymi tvrdeniami, z ktorých je ťažké vybrať si, však bola doteraz nejasná. Preto vítam navrhnuté zmeny smerníc o nekalých obchodných praktikách a o právach spotrebiteľov, pretože jasne definujú, aké tvrdenia môžu obchodníci používať a ktoré už sú klamlivé alebo zavádzajúce. Zároveň oceňujem návrh na zahrnutie aktivít smerujúcich k predčasnému zastarávaniu tovaru medzi nekalé obchodné praktiky. Dlho som na túto nutnosť upozorňovala. Inštalácia takýchto tzv. kazítok je totižto nielen nepriaznivá k financiám spotrebiteľov, ale aj k životnému prostrediu.
Ďalším bodom programu rokovania je správa, ktorú predkladá Younous Omarjee v mene Výboru pre regionálny rozvoj, o ostrovoch EÚ a politike súdržnosti: súčasná situácia a budúce výzvy (
Vážená pani predsedajúca. Na jednej strane nás musí tešiť, že napriek kovidu sa podarilo do konferencie o budúcnosti zapojiť množstvo ľudí z celej Európy. Na druhej strane nás nemôže tešiť to, že sa nám nepodarilo vo väčšej miere zapojiť do tejto aktivity najchudobnejších a najzraniteľnejších. Na jednej strane nás môže tešiť to, že obrovské množstvo ľudí, ktorí sa zapojili do konferencie o budúcnosti, sa cítia byť Európanmi. Na druhej strane si musíme priznať, že v Európe je početná skupina ľudí, ktorí sa necítia byť ani plnohodnotnými občanmi svojich vlastných krajín, nie to ešte Európanmi. Na jednej strane nás môže tešiť posun a vízie v oblastiach, ako je digitalizácia, umelá inteligencia alebo životné prostredie. Na druhej strane, povedzme si pravdu, obrovské množstvo chudobných ľudí v Európe nemá prístup k pitnej vode. Ľudia chcú mať istoty, akými sú kvalitné vzdelávanie, dobre zaplatená práca, dostupné bývanie či kvalitná zdravotná starostlivosť. Európania túžia, aby Európa bola spravodlivejšou, demokratickejšou, aby bola bezpečným územím, kde má každý priestor na svoju realizáciu, na plnenie svojich snov. Dnes je našou najdôležitejšou úlohou, aby sme všetky závery z Konferencie o budúcnosti Európy pretavili do reality. Aby každé dieťa, každý mladý človek, mal možnosť rozvíjať nielen seba, ale aj svoje okolie. Máme pred sebou mnohé z odporúčaní, dožadujúcich sa rozsiahlych reforiem. Nemôžeme si dovoliť ich odignorovať. Európania chcú Európu sociálnejšiu, dôstojnejšiu, Európu, kde teda ľudia žijú v blahobyte a nie v chudobe.
Vážená pani predsedajúca, Robert Fico je zlo. Je to nebezpečný extrémista a dezinformátor prepletený s nebezpečnými ľuďmi. Mnohí sú obvinení zo závažných trestných činov. Aby ochránil ich a seba, a to vrátane objednávateľov vraždy Jána Kuciaka a Martiny Kušnírovej, rozkladá piliere právneho štátu, prokuratúru, súdy a médiá. 1,3 milióna Slovákov volilo Fica a jeho koalíciu, ale zvyšok Slovákov sa deň po voľbách stali jeho rukojemníkmi. Zásahy Fica do charakteru nášho štátu vyháňajú mnohých za hranice a mnohých do ulíc, aby proti nemu protestovali. Veľa Slovákov sa obracia na európske inštitúcie, aby Fica zastavili. Dnes nazval Robert Fico slovenských europoslancov vlastizradcami, tých opozičných. Zľakol sa tejto debaty a toho, že on a jeho oligarchovia prídu o eurofondy. Moji slovenskí kolegovia a ja milujeme našu krajinu. Je preto našou povinnosťou urobiť všetko preto, aby sme ju ochránili pred premiérom, ktorý nás odkláňa od demokracie a ženie bližšie k tomu, kde sme už raz boli počas mečiarizmu. K čiernej diere na mape Európy.
Vážená pani predsedajúca, obnoviteľné zdroje energie sú skutočne kľúčové pri boji proti zmene klímy, v znižovaní cien energie a pri zabezpečení plynulých dodávok energie do Európskej únie a v konečnom dôsledku v oslobodení sa od diktátu fosílnych palív. Skutočne preto potrebujeme odstrániť administratívne prekážky, ktoré nám bránia v ich maximálnom využití a v rozvinutí ich plného potenciálu. Pritom ale treba pamätať na to, že aj výroba obnoviteľnej energie môže a skutočne poškodzuje chránené územia, a je teda v konflikte s ochranou prírody, a preto jej výrobu a jej rozvoj treba a priori sústreďovať na územia, kde k takýmto konfliktom nedochádza. Obzvlášť kriticky to vnímam v súvislosti s výrobou energie z vody a biomasy, kde prílišná benevolencia pri uplatňovaní nadradeného verejného záujmu nevyhnutne povedie k poškodzovaniu riek a zániku vzácnych lesných oblastí. Tých vyrúbaných chránených lesov a betónom rozkúskovaných živých riek sme už mali skutočne dostatok na to, aby sme pochopili, že ďalšia deštrukcia prírodného prostredia je skrátka neakceptovateľná.
Vážená pani predsedajúca, Slovensko je určite inšpirujúcim príkladom pre všetky krajiny západného Balkánu, ktoré sa chcú stať členmi Európskej únie, ako postupovať na tejto ceste a aké reformy treba realizovať. Je dobré, že venujete toľko energie tomuto regiónu. Ten je blízky aj mojej krajine a mne osobne, lebo som Slovák. Ruská invázia na Ukrajinu a zmeny súčasnej geopolitickej situácie nás prinútili uvedomiť si, že strategickým záujmom Európskej únie je stabilné a bezpečné prostredie v jej blízkom susedstve, a to bez ohľadu na to, ktorá z týchto krajín nakoniec bude alebo nebude členským štátom Európskej únie. Západný Balkán už dlho čaká v čakárni na členstvo v Európskej únii, či už ide o Srbsko, alebo Čiernu Horu, alebo aj ďalšie krajiny. Ale dnes v súčasnej situácii aj v dôsledku samitu v Tirane dochádza k istej zmene vnímania celého procesu a frustrácia týchto krajín sa mení na triezvy až opatrný optimizmus. A Európska únia sa tiež preberá z akejsi únavy z rozširovania a odhodláva sa na to, aby naozaj postupovala s týmito krajinami seriózne. Bolo by dobré, aby sme v tom pokračovali a vzájomne si musíme v tom pomáhať.
Vážený pán predsedajúci. Nato, aby sme ukončili pandémiu COVID-19, potrebujeme zabezpečiť svetovú imunitu prostredníctvom vakcíny. Vakcínu máme, teraz je kľúčové, aby bola dostupná ľuďom na celom svete, vo všetkých krajinách, bohatých aj chudobných. Za rok spôsobila pandémia astronomické ekonomické škody, odhadom na úrovni 11 biliónov dolárov. Vakcína túto pandémiu zastaví, no nezabráni tomu, aby prišli ďalšie. Takmer každá pandémia bola doposiaľ spôsobená zoonotickým prenosom, to znamená presunom zo zvierat na človeka. Čo potrebujeme zamedziť, je proces, ktorý je spojený s vypuknutím týchto ochorení. Tie sú veľmi jasne spojené s ničením prírody a vykorisťovaním živočíšnych druhov. V populáciách divých zvierat koluje okolo 1,7 milióna doposiaľ neznámych vírusov. Polovica z nich má zoonotický potenciál. Ak budeme pokračovať v odlesňovaní, v masívnom love a v obchodovaní s divými zvieratami, kriticky zvyšujeme riziko ďalšieho prenosu. Investovanie do ochrany prírody môže týmto ochoreniam zamedziť. Podľa vedeckých odhadov by efektívna ochrana stála okolo 30 miliárd dolárov ročne. Škoda, ktorú nám spôsobil vírus, by pokryla efektívne opatrenia na obdobie 500 rokov. Namiesto kupovania ťažobných povolení a importu odlesňovania, musíme investovať do prírodných území na účel ich nevyťaženia. Musíme investovať do nedotknutých prírodných oblastí a zabezpečiť, aby také ostali. Prísna ochrana prírody je poistkou a zároveň investíciou na tieto kroky. Naozaj nie je priskoro. Ide o život.
Vážená pani predsedajúca, dlhodobo v rôznych uzneseniach a správach deklarujeme, že prístupnosť je základom a nevyhnutnosťou pre plné zapojenie osôb so zdravotným postihnutím do všetkých oblastí života. Tento koncept sme následne pretavili do niekoľkých legislatívnych návrhov vrátane smernice o prístupnosti tovarov a služieb. Implementácia tejto legislatívy však nie je vždy včasná a efektívna a osoby so zdravotným postihnutím sa napriek mnohým snahám ešte stále stretávajú s prekážkami v každodennom živote. Chýbajú nám presné údaje, vyškolení odborníci, ale niekedy aj vôľa hľadať inovatívne riešenia. Práve preto oceňujem plány na založenie Európskeho centra pre prístupnosť, ktoré má tieto medzery preklenúť. Verím, že toto centrum vytvorí priestor pre spoluprácu členských štátov s odborníkmi, ako aj so zástupcami osôb so zdravotným postihnutím. Poskytne potrebné usmernenia a umožní výmenu najlepších postupov. Prístupnosť vo všetkých oblastiach života je kľúčom pre plnohodnotný život viac ako 87 miliónov osôb so zdravotným postihnutím v Európskej únii. Snažme sa, aby sa konečne stala realitou.
Vážený pán predsedajúci, som veriaci a mnohí z vás sú tu tiež veriaci. Dokonca aj tí, ktorí sympatizujú s fašizmom a nacizmom, sa tvária, že sú veriaci. Boh však chcel, aby sme každí boli iní. Ak by dnes mohli neonacisti vládnuť, tak verte, že polovička z nás by tu dnes nebola. Možno sa líšime vierovyznaním, možno sa líšime kultúrou, či jazykom, možno sa líšime farbou pleti, no farba krvi každého z nás je rovnaká. V žilách Žida, Róma a každého Európana, dokonca aj neonacistu, koluje červená krv. Milióny ľudí zomrelo rukami tých, ktorí sa považovali za dokonalých. V mnohých krajinách zneužívali nacisti a fašisti na svoju zvrhlú ideológiu Boha.  V mojej krajine na Slovensku počas druhej svetovej vojny fašisti obhajovali svoje zverstvá heslom „Za Boha, za národ!“ Boh však nie je nenávisť. Na jednej strane, dámi a páni, je tu bohatá, prosperujúca Európa, na druhej strane korupcia, chudobné a úbohé regióny, v ktorých ľudia nepracujú, kde deti nedokáže škola pripraviť na pracovný trh, kde ľudia nemajú kanalizáciu, či prístupovú cestu, a dokonca niektorí ľudia pijú vodu z potoka. Aj toto je obraz Európskej únie 21. storočia. Ak budeme ignorovať tieto problémy, ujmú sa ich fašisti. Ideológiu nadradenej rase môžeme poraziť aj tým, že politici začnú riešiť skutočné problémy ľudí. Zároveň je však dôležité, aby sme sa postavili k ideológii o nadradenej rase nie ako k názoru, ale ako zločinu. Ten kto hrá sa, hlása, že nejaká rasa je dokonalejšia ako tá iná, to nie je o slobode prejavu. To je o zločine. Je to zločin. Všetky demokratické inštitúcie sa musia postaviť k tomuto názoru ako k zločinu. História ukázala, kam môže zájsť extrémizmus, ak mu dovolíme rásť. História ukázala, že extrémizmus rastie vtedy, ak mu dáme príležitosť. Nedajme do rúk agendu extrémistom, ktorú sme schopní vyriešiť sami. Extrémisti v mnohých krajinách poukazujú na korupciu, neriešenie problémov migrácie, či chudobných rómskych komunít. Európa musí výrazne riešiť svoje problémy, ktoré trápia ľudí v Európe.
Vážená pani predsedajúca, našou snahou teraz naozaj musí byť upokojiť situáciu a prispieť k tomu, aby sa znížilo napätie, ktoré sa eskalovalo jednostranným, povedal by som selektívnym a asi nerozumným zabitím iránskeho generála Sulejmáního – o ktorom si môžeme myslieť, čo chceme, ale určite to neprispelo k upokojeniu situácie, ale naopak, čomu dáva za pravdu nasledujúci vývoj, ktorý nastal po tomto jednostrannom akte. My musíme byť schopní povedať Spojeným štátom aj kritické slová, sú náš spojenec v rámci NATO, ale musíme sa správať ako partneri, ako kredibilní, aby sme si zachovali svoju kredibilitu aj voči iným krajinám. Teraz ide naozaj o to, aby sme vynaložili všetko naše úsilie, naše schopnosti aj naše dobré vzťahy jednak aj s Američanmi, ale aj do istej miery dobré vzťahy v rámci možností s Iránom, aby sme zachovali jadrovú zmluvu, lebo jej ohrozenie by ohrozilo aj nás, a nejaké ďalšie vyostrovanie napätia v tejto oblasti, prípadne vojenský konflikt, by určite spôsobili ďalší influx migrantov a ľudí, ktorí boli presídlení, a porušovanie ľudských práv.